
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL KORONAVIRUSO INFEKCIJOS VALDYMO PRIEMONIŲ

2020 m. kovo   d. Nr. AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 22 straipsnio 2 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo sprendimais: 2020 m. kovo 10 d. sprendimu Nr. V-332 „Dėl COVID-19 ligos (koronaviruso infekcijos) valdymo priemonių“, 2020 m. kovo 12 d. sprendimu Nr. V-343 „Dėl koronaviruso (COVID-19) valdymo priemonių“ ir siekdamas užkirsti kelią tolimesniam koronaviruso (COVID-19) plitimui, 2020 m. kovo 13 d. sprendimu Nr. V-359 „Dėl COVID-19 ligos (koronaviruso infekcijos) valdymo priemonių“:
1. Į p a r e i g o j u:
1.1. Šakių rajono savivaldybės administracijos: Socialinės paramos skyrių, Teisės, personalo ir civilinės metrikacijos skyriaus vyriausiąjį specialistą (civilinei saugai) Ričardą Stepaitį, vyriausiąją specialistę (savivaldybės gydytoją) Editą Zubrickienę koordinuoti  asmenų, turėjusių sąlytį su ligoniu ar asmeniu, kuriam įtariamas COVID-19, izoliavimą (karantinavimą). Asmenys bus izoliuojami tuo atveju, jeigu jų gyvenamoji vieta neatitinka higienos sąlygų ir nėra galimybės izoliuotis nuo kitų, kartu gyvenančių asmenų. Asmenų izoliavimui naudoti patalpas adresais: Kestučio g. 22 Šakiai, UAB „Jundula“ viešbutis, V. Kudirkos g. 63/ Aušros g. 1 Šakiai, viešbutis „Centras“, Novos g. 1, Užsienių k. Sintautų sen. Šakių r. sav., Keturnaujienos bendruomenės centras, Mokyklos g. 2, Veršių k. Sintautų sen. Šakių r. sav., buvusi Beržynų pagr. mokykla, Veršių bendruomenės centras, sporto salė; P. Vaičaičio g. 34, Sintautų mstl. Šakių r. sav. VšĮ „Sintautų akademija“, patalpos virš VšĮ „Sintautų akademija“; Briedžių g. 11, Bizieriai, Šakių sen. Šakių r. sav., Briedžių bendruomenės centras; A. Skelčio g. 3, Griškabūdis, Šakių r. sav., Griškabūdžio socialinių paslaugų centras; Bažnyčios g. 7, Paluobiai, Griškabūdžio sen. Šakių r. sav., Paluobių daugiafunkcis centras. 
1.2. Šakių rajono savivaldybės administracijos Švietimo, kultūros ir sporto skyrių užtikrinti vaikų priežiūrą, išimtinais atvejais juos priimant į Šakių lopšelį-darželį „Berželis“ Gimnazijos g. 7, Šakiai ir vykdyti neatlygintiną vaikų priežiūrą nuo 2020 m. kovo 17 d. iki 2020 m. kovo 30 d., jeigu to neįmanoma įgyvendinti namuose. 
1.3. Šakių rajono savivaldybės administracijos Bendrųjų reikalų skyriaus vyriausiąją specialistę Rimutę Grušienę šį įsakymą paskelbti savivaldybės interneto svetainėje bei informuoti savivaldybės įstaigas, organizacijas.
1.4. VšĮ Šakių ligoninė užtikrinti tinkamą asmenų, sergančių COVID-19 liga (koronaviruso infekcija) ir asmenų, įtariamų, kad serga COVID-19 liga (koronaviruso infekcija), išrašomų iš ligoninių, kuriose numatyta priimti tirti ir gydyti asmenis su liga (koronaviruso infekcija) ir asmenų, turėjusių sąlytį su sergančiuoju COVID-19 liga (koronaviruso infekcija), kuriems būtinas tolesnis izoliavimas, transportavimą į šių asmenų namus, jeigu jų gyvenamųjų patalpų sąlygos atitinka reikalavimus, jeigu nurodytų asmenų gyvenamųjų patalpų sąlygos izoliavimui netinkamos, tuomet užtikrinti šių asmenų transportavimą į savivaldybės numatytas patalpas. Esant dideliam transportavimo poreikiui pasitelkiamas viešosios įstaigos Šakių greitosios medicinos pagalbos stoties transportas, suderinus su įstaigos vadovu. Neužtenkant transporto pasitelkiama Šakių rajono savivaldybės administracijos seniūnijų transportas ir Šakių socialinių paslaugų centro transportas.
1.5. Asmens sveikatos priežiūros įstaigas apie įstaigos darbo laiko pertvarkymą informaciją skelbti įstaigų interneto svetainėse, skelbimų lentose.
2. P a v e d u UAB „Šakių autobusų parkas“ vykdyti nemokamą gyventojų pavėžėjimą vietinio susisiekimo maršrutais, įtrauktais į kompensuojamų maršrutų sąrašą nuo 2020 m. kovo 17 d. iki 2020 m. kovo 30 d. 
3. N u r o d a u:
3.1. gripo epidemijos Šakių rajono savivaldybėje, kaip COVID-19 plitimo prevencijos priemonės, laikotarpiu Šakių rajono savivaldybės asmens sveikatos priežiūros įstaigoms, išskyrus VšĮ Šakių ligoninė ir VšĮ Šakių greitosios medicinos pagalbos stotis, papildomai darbą organizuoti ir šeštadieniais nuo 9.00 val. iki 13.00 val.
3.2. gripo epidemijos Šakių rajono savivaldybėje, kaip COVID-19 plitimo prevencijos priemonės, laikotarpiu Šakių rajono savivaldybės asmens sveikatos priežiūros įstaigoms užtikrinti pacientų konsultacijas telefonu visą parą.
3.3. Šakių rajono savivaldybės teritorijoje esantiems odontologijos kabinetams užtikrinti būtinųjų odontologijos paslaugų teikimą.
              Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

